- Det er en ekstrem situation. Og vi er ikke færdige endnu, siger han.

- I 2018 har vi været rigtig hårdt ramt, og det er der, hvor vores bekymring er. Vi har brug for en stopklods, for beboerne kan ikke tåle mere, siger Bente Rosenbæk, og Arne Jakobsen tilføjer:

Særligt den seneste sparerunde i 2018, hvor bostederne inden for handicap/psykiatri/senhjerneskade skal spare 1,5 million kroner om året frem til og med 2021, har været voldsom.

Både han og Bente Rosenbæk, der er formand for pårørenderådet på Assens Kommunes største bosted Lindebjerg, hvor hendes hjerneskadede datter Anne på 23 år bor, er enormt forfærdede og bekymrede for de besparelser, der har ramt bostederne de seneste år.

Så kontant er meldingen fra Arne Jakobsen, der er formand for pårørenderådet på bostedet Pilebakken i Assens, hvor hans søster Alice på 53 år bor. Hun har en hjerneskade som følge af meningitis som spæd, og derfor er hun multihandicappet og beboer på Pilebakken.

Udvalget for Social og Sundhed har med et flertal besluttet, at der skal udarbejdes et råderumskatalog med besparelser for 15 millioner kroner, selvom udvalget er blevet pålagt at finde besparelser for 11 millioner kroner.

Alle fagudvalg i Assens Kommune er blevet bedt om at finde råderumskataloger bestående af to procent af udvalgenes samlede budget.

Råderumskataloget er endnu ikke godkendt, men blot gennemgået af udvalget for Social og Sundhed. Kataloget bliver snart sendt i høring, hvor råd, pårørende og andre i offentligheden kan indsende deres kommentarer til de potentielle besparelser.

I det foreslåede råderumskatalog - en oversigt over potentielle besparelser til det kommende budgetarbejde - skal de to bosteder spare henholdsvis 955.000 kroner og 939.000 kroner i 2020, 2021, 2022 og 2023.

Pilebakken i Assens og Lindebjerg i Aarup er Assens Kommunes eneste handicapbotilbud med døgnbemanding.

Den store økonomiske genopretningsplan, som byrådet i Assens Kommune igangsatte i forsommeren sidste år, kører fortsat på fuld tryk, og de fulde konsekvenser af besparelserne på hele social- og sundhedsområdet, som er en del af genopretningsplanen, er ikke helt tydelige endnu.

Men Arne Jakobsen er ikke i tvivl om, hvad det indtil nu har betydet for beboerne på de to bosteder.

- Besparelserne kommer til udtryk ved, at der er færre hænder. På Pilebakken kan vi ikke gennemføre alle besparelser, før medarbejderne kan rejse, fordi der er nogle, der har en lang opsigelsesvarsel.

- Men efter den 1. april kan vi komme ud for situationer, hvor der er to til at passe 38 beboere. Det, synes vi, er ekstremt sårbart, når der bliver færre til at dække timerne af, og hvor den første sygedag ikke bliver dækket ind, siger han.

Bente Rosenbæk mener, at det er borgerne på bostederne, der betaler prisen.

- Det går rigtig hårdt udover borgerne. Der er simpelthen ikke tid til at se den enkelte borgers dagsform, når de skal op om morgenen. De får tøj, mad, og så er det ud af klappen.

- Der er ikke overskud til at se, om den borger er klar til at komme ud og for eksempel komme hen på et værksted, eller om det er bedre med en hjemmedag, fordi det har været en dårlig nat med anfald. Det er der simpelthen ikke overskud til, og det giver konflikter, siger hun.

Bente Rosenbæk fortæller blandt andet, at en konflikt mellem to beboere på Lindebjerg blev så voldsom, at det endte ud i en politianmeldelse. Hun mener, at den konflikt kunne have været undgået, hvis medarbejderne havde tiden til at lave en pædagogisk indsats.

Hun kan være bekymret for, hvad besparelsernes yderste konsekvens er.

- Vi frygter, at tilsynet kommer og lukker bostederne. Og så bliver det dyrt for kommunen, for så skal de købe pladser i andre kommuner.